Dalin në treg televizorët tri-dimensionalë
Kjo mendohet të jetë eksperienca më fantastike televizive në shtëpi, e cila i jep shikuesit idenë tri-dimensionale të kinemasë
Filmi popullor “Avatar” është pasuar nga një valë entuziazmi për filmat tri-dimensionalë. Këtë muaj, shumë prodhues televizorësh po nxjerrin në treg ekrane tri-dimensionale, siç njofton korrespondenti i Zërit të Amerikës Berni Shusman nga Nju Jorku. Filmi Avatar, më i shikuari në kinematë amerikane ndonjëherë, i ka hapur dyert televizorëve tri-dimensionalë. Sistemi i parë televiziv tri-dimensional, sipas kompanisë Panasonik e cila e prodhoi atë, iu shit Brad dhe Eshli Katsujamës nga Nju Jorku për 31 mijë dollarë. Kjo mendohet të jetë eksperienca më fantastike televizive në shtëpi, e cila e përfshin shikuesin dhe i jep idenë tri-dimensionale të kinemasë. Tani, një version i ri tri-dimensional i filmit “Liza në Botën e Çudirave” po zëvendëson Avatarin në kinematë amerikane. Dhe studiot kinematografike planifikojnë të nxjerrin filma të rinj tri-dimensionalë gjatë muajve të ardhshëm. Specialisti i medias në kompaninë Blumberg, Majk Uajt, ka bërë një analizë të shifrave për televizorët tri-dimensionalë. Shiro Kitajima është president i një divizioni të Korporatës Panasonik për Amerikën. Ai thotë se kompania erdhi në Shtetet e Bashkuara për të parë nëse konsumatorët amerikanë do të harxhonin para për televizorë tri-dimensionalë. Programet sportive dhe kanalet e filmave pritet ta nxisin më tej televizionin tre-dimensional. Kanali ESPN thotë se do të nxjerrë ESPN-in tri-dimensional, rrjetin e parë televiziv tri-dimensional, ku vitin e parë do të transmetohen 85 20th Century Fox tha se do të nxjerrë versionin e tij tri-dimensional të filmit “Ice Age: Dawn of the Dinosaurs”. Dhe DirectTV, që transmeton programe televizive përmes satelitit njoftoi se do të ketë kanale tri-dimensionale duke filluar nga qershori. Loren Aronson, redaktore në Revistën Shkenca Popullore thotë se DVD-player të Blu-ray i kanë hapur rrugën televizorëve tri-dimensionalë. Pastaj ka dhe syze që vijnë me të ashtu sikurse telekomanda e televizorit. Filmi Avatar krijoi jo vetëm një eksperiencë të re planetare, por edhe një eksperiencë tri-dimensionale në tokë.